## Odluka o općinskim porezima Općine Pušća

### NN 109/2001 (11.12.2001.), Odluka o općinskim porezima Općine Pušća

# OPĆINA PUŠĆA

1812

Na teme­lju članka 30. Zakona o financira­nju jedinica lokalne samouprave
i uprave (»Narodne novine« 117/93., 69/97., 33/00., 73/00., 127/00 i 59/01) i
članka 16. Statuta Općine Pušća (Sl. glasnik Općine Pušća 6/01.) Općinsko
vijeće Općine Pušća na svojoj 7. sjednici održanoj 15. studenoga 2001. godine
donijelo je

## ODLUKU

### O OPĆINSKIM POREZIMA

I. OPĆE ODREDBE

Članak 1.

Ovom odlukom se utvrđuju stope, visina te način obračuna i plaća­nja
općinskih poreza koji su vlastiti izvori prihoda Prora­čuna Općine Pušća.

Članak 2.

Vrste poreza na dohodak, obračun, način i rokovi plaća­nja poreza na
dohodak i oslobađa­nja plaća­nja poreza na dohodak propisani su Zakonom o
porezu na dohodak i primje­njuju se pri utvrđiva­nju prireza porezu na dohodak.

II. VRSTE POREZA

Članak 3.

Općini pripadaju prihodi od sljedećih općinskih poreza:

1. prirez porezu na dohodak

2. porez na potroš­nju

3. porez na kuće za odmor

4. porez na tvrtku ili naziv

5. porez na neobrađeno obradivo po­ljoprivredno zem­ljište

6. porez na nekorištene poduzetničke nekretnine

7. porez na neizgrađeno građevinsko zem­ljište.

Prirez porezu na dohodak

Članak 4.

Prirez porezu na dohodak plaća se na porez na dohodak od nesamostalnog
rada, porez na dohodak od samostalne djelatnosti, porez na dohodak od imovine i
imovinskih prava i porez na dohodak od kapitala.

Članak 5.

Prirez porezu na dohodak plaća se po stopi od 10%.

Članak 6.

Osnovica prireza porezu na dohodak iz članka 5. ove Odluke jest porez na
dohodak ostvaren od obveznika čije je prebivalište ili uobičajeno boravište na
području općine Pušća.

Članak 7.

Prirez porezu na dohodak obvezan je obračunati, obustaviti i na propisan
uplatni račun uplatiti poslodavac istodobno s isplatom dohotka, što znači da se
isplata dohotka i uplata poreza i prireza obav­lja istoga dana.

Članak 8.

Prirez porezu na dohodak uplaćuje se u korist Proračuna Općine Pušća tj.
na žiroračun Poreza i prireza na dohodak 30100-840-362-1200, s odgovarajućim
pozivom na broj i MB/JMBG uplatite­lja.

Članak 9.

Pravne i fizičke osobe i druge financijske institucije dužne su na
zahtjev Jedinstvenog upravnog odjela Općine Pušća dostaviti podatke, odnosno
omogućiti uvid u poslovne k­njige i evidenciju zbog prikup­lja­nja podataka
potrebnih za utvrđiva­nje poreza i prireza.

Porez na potroš­nju

Članak 10.

Porez na potroš­nju alkoholnih i bezalkoholnih pića i piva plaća se po
stopi 3%.

Članak 11.

Osnovica poreza na
potroš­nju iz članka 10. ove odluke jest prodajna cijena pića po kojoj se pića
prodaju u ugostite­ljskim objektima bez PDV-a.

Članak 12.

Porez na potroš­nju alkoholnih i bezalkoholnih pića i piva obveznik
poreza obračunava i plaća do 15. u mjesecu za prethodni mjesec, na način
propisan Zakonom o porezu na dodanu vrijednost.

Obračunani porez iskazuje se u evidencijama propisanima za obračun
poreza na dodanu vrijednost.

Porez na kuće za odmor

Članak 13.

Porez na kuće za odmor plaća se 15,00 kuna po četvornom metru korisne
površine kuće za odmor.

Članak 14.

Kućom za odmor smatra se svaka zgrada ili dio zgrade ili stana koji se
koriste povremeno ili sezonski.

Članak 15.

U postupku dokaziva­nja statusa kuće za odmor u smislu odredbe članka
14. ove odluke, osim osobne iskaznice, uzimat će se u obzir i sljedeća
dokumentacija: putovnica, mjesto i visina nastanka troška električne energije,
vode, telefona, prijam pošte, potvrda o zasnovanom radnom odnosu, izjava o
izabranom ­liječniku, izjava svjedoka, mjesto podnoše­nja porezne prijave i svi
drugi raspoloživi dokazi.

Porez na tvrtku odnosno naziv

Članak 16.

Porez na tvrtku, odnosno naziv plaćaju godiš­nje, pravne i fizičke osobe
koje su obveznici poreza na dobit ili poreza na dohodak i re­gistrirane su za
obav­lja­nje djelatnosti u sljedećim iznosima:

1. Pravne
osobe sa sjedištem poduzeća                1.200,00
kn

2. Pravne osobe upisane u re­gistar (neaktivne)             0,00 kn

3. Poslovne jedinice koje nemaju sjedište

    na području općine                                           1.500,00 kn

4. Fizičke osobe

    – trgovačke rad­nje                                           1.000,00 kn

    – ugostite­ljske rad­nje                                        1.500,00
kn

    – ostale zanatske rad­nje                                       500,00 kn

    – stovarišta i skladišta svih pravnih osoba          1.000,00 kn

    Prijevoznici

    – taxi služba                                                        250,00 kn

    – prijevoz putnika                                                500,00 kn

    – prijevoz robe (tereta) cestom                         1.000,00 kn

5. Fizičke osobe upisane u re­gistar (neaktivne)             0,00
kn

Članak 17.

Tvrtkom, odnosno nazivom u smislu članka 16. ove odluke, smatra se ime
pravne i fizičke osobe pod kojim poduzeće ili rad­nja posluju, osim natpisa na
klupama, stolovima i otvorenim prodajnim mjestima na tržnici na kojima se
prodaju živežne namirnice, natpisa što ih građevinska poduzeća ističu na
gradilištima te naziva poslovnih jedinica koje ne posluju s trećim osobama.

Članak 18.

Porez na tvrtku, odnosno naziv, plaća se u roku 15 dana od dana dostave
rješe­nja kojim je porez na tvrtku odnosno naziv, utvrđen.

Ako se tvrtka upiše u re­gistar tijekom godine plaća se raz­mjerni dio
poreza na tvrtku, odnosno naziv, iz članka 16. ove odluke.

Članak 19.

Obveznik poreza na tvrtku, odnosno naziv, dužan je tvrtku odnosno naziv,
promjenu imena tvrtke, odnosno naziva i svaku drugu promjenu što utječe na
visinu poreza prijaviti nadležnom tijelu za financijske poslove u roku od 15
dana od upisa u re­gistar, odnosno od nastale promjene.

Porez na neobrađeno obradivo po­ljoprivredno zem­ljište

Članak 20.

Porez na neobrađeno obradivo po­ljoprivredno zem­ljište plaća se po jednom
hektaru neobrađenog obradivog po­ljo­privrednog zem­ljišta, godiš­nje, u
sljedećim iznosima:

1. na oranice             500,00 kuna

2. na povrt­njake        800,00 kuna

3. na voć­njake       1.000,00 kuna

4. na vinograde      1.000,00 kuna

5. na livade
250,00 kuna.

Članak 21.

Plaća­nja poreza na neobrađeno obradivo po­ljoprivredno zem­­ljište
oslobođeni su vlasnici po­ljoprivrednog zem­ljišta stariji od 65 godina, kao i
vlasnici koji zbog invaliditeta ili kronične bolesti nisu u mogućnosti
obrađivati po­ljoprivredno zem­ljište. Rješe­nja o invaliditetu i medicinsku
dokumentaciju kojom se dokazuje kronično obo­lje­nje, obveznici poreza na
neobrađeno obradivo po­ljoprivredno zem­ljište dužni su dostaviti nadležnom
poreznom tijelu do 31. ožujka godine za koju se utvrđuje porez.

Porez na nekorištene poduzetničke nekretnine

Članak 22.

Porez na
nekorištene poduzetničke nekretnine plaća se 15,00 kuna po četvornom metru
korisne površine poduzetničke nekretnine.

Porez na neizgrađeno građevno zem­ljište

Članak 23.

Porez na neizgrađeno građevno zem­ljište plaća se 5,00 kuna po četvornom
metru neizgrađenog građevnog zem­ljišta.

III. PRIJELAZNE I ZAVRŠNE ODREDBE

Članak 24.

Kada obveznik poreza i prireza porezu na dohodak dospjeli porez i prirez
na dohodak ne plati u propisanom roku, porez i prirez na dohodak prisilno se
naplaćuje po odredbi Opće­g poreznog zakona.

Članak 25.

Utvrđiva­nje i naplata općinskih poreza obav­lja Ministarstvo financija,
Porezna uprava, Područni ured Zagreb, Ispostava Zaprešić.

Članak 26.

Danom primjene ove odluke prestaje važiti Odluka o općinskim porezima od
12. 1. 1994. (Sl. glasnik općine Pušća 1/94 i Izmjene Odluke o općinskim
porezima od 15. 4. 1996. god. (Sl. glasnik Općine Pušća 2/96).

Članak 27.

Ova odluka stupa na snagu danom objave u Službenom glasniku Općine Pušća
i Narodnim novinama, a primje­njuje se od 1. siječ­nja 2002. godine.

Klasa: 410-01/01-01/1
Urbroj: 238-24/01-01
Pušća, 15. studenoga 2001.

Predsjednik
Općinskog vijeća
**Anđela Cirkveni,** v. r.

Odluka, NN 109/2001-1812